b'\n_START_ARTICLE_\nTanker za uteko\xc4\x8dinjeni zemeljski plin\n_START_PARAGRAPH_\nTanker na uteko\xc4\x8dinjeni zemeljski plin ali pa UZP tanker, (ang. Liquefied Natural Gas - LNG Tanker ali LNG Carrier) je tanker specializiran za prevoz uteko\xc4\x8dinjenega zemeljskega plina. Promet z uteko\xc4\x8dnijenim zemeljskim plinom se v zadnjih letih zelo pove\xc4\x8duje in tako tudi \xc5\xa1tevilo tankerjev.Kapaciteto se po navadi meri v kubi\xc4\x8dnih metrih m\xc2\xb3._NEWLINE_Prvi LNG tanker je bil Methane Pioneer iz 1950ih s sorazmerno majhno nosilnostjo 5034 ton, vendar je dokazal koncept. Potem so zgradili \xc5\xa1e dva namensko grajena LNG tankerja Methane Princess in Methane Progress\' s kapaciteto 27 000 m\xc2\xb3_NEWLINE_V 1960 so zgradili LNG tankerje na \xc5\xa0vedskem s kapaciteto 71 500 m\xc2\xb3. Danes imajo najve\xc4\x8dji LNG tankerji kapaciteto do 266 000 m\xc2\xb3 Do leta 2005 so zgradili 203 plovil, 193 jih je bilo v uporabi. On koncu 2011 pa je bil v uporabi 359. Junija 2012 je bilo naro\xc4\x8denih 72 novih, ve\xc4\x8dina velikosti 120.000 do 140.400 m\xc2\xb3._NEWLINE_Qatargas je razvil dva nova razreda Q-Flex in Q-Max, ki ima napravo za ponovno uteko\xc4\x8dinjenje.\n_START_SECTION_\nNatovarjanje in raztovarjanje\n_START_PARAGRAPH_\nNatovarjanje UZP se izvaja v ve\xc4\x8d korakih. Na za\xc4\x8detku so tanki polni zraka, kar omogo\xc4\x8da la\xc5\xbeje vzdr\xc5\xbeevanje cevi in \xc4\x8drpalk. V primeru, da bi takoj nalo\xc5\xbeili tovor, bi lahko pri\xc5\xa1lo do eksplozije. Prav tako bi UZP pri \xe2\x88\x92162\xc2\xa0\xc2\xb0C lahko povzro\xc4\x8dil po\xc5\xa1kodbe tanka zaradi hitre spremembe temperature._NEWLINE_Najprej je treba narediti inertno amtosfero, to se naredi z gorenjem dizla z zrakom, kar proizvede (CO\xe2\x82\x82) in zmanj\xc5\xa1a koncentracijo kisika do pod 4%. \xc5\xa0e vedno ni mo\xc5\xbeno takoj nalo\xc5\xbeiti tovor, ker bi CO\xe2\x82\x82 zamrznil in lahko po\xc5\xa1kodoval \xc4\x8drpalke._NEWLINE_Teko\xc4\x8di UZP se potem vodi do uplinjevalnika, kjer se spremeni v plin. Potem ga ogrejejo na 20\xc2\xa0\xc2\xb0C in se ga vodi do tankov, kjer izpodrine prej\xc5\xa1nji inertni plin (CO\xe2\x82\x82). Sprva se CO\xe2\x82\x82 spusti v atmosfero, ko koncentracija metana dose\xc5\xbee 5%, pa na pristani\xc5\xa1\xc4\x8dni terminal zaradi varnosti._NEWLINE_Zdaj so tanki na okoljski temperaturi in napolnjeni (deloma) z metanom. Teko\xc4\x8di UZP se vodi do razpr\xc5\xa1ilnikov, ki ohladijo tanke. Odve\xc4\x8dni plin, ki izpari, se ponovno uteko\xc4\x8dini ali pa odpadno za\xc5\xbege na terminalu. Ko tanki dose\xc5\xbeejo temperaturo \xe2\x88\x92140&.;\xc2\xb0C, se lahko za\xc4\x8dne nalagati UZP. Nalaganje se po navadi kon\xc4\x8da pri 98,5%, da se dovoli manj\xc5\xa1a ekspanzija._NEWLINE_Ker ni mo\xc5\xbeno zagotoviti popolne izolacije, se med plovbo del metana uplini. Nekatere ladje uporabljajo ta plin za pogon ladijskih motorjev, druge pa imajo naprave za ponovno uteko\xc4\x8dinjenje. Tipi\xc4\x8den tanker ima 4 do 6 rezervoarjev. LNG tankerji imajo v ve\xc4\x8dini dvojni trup. V vsakem tanku so po navadi tri potopljene \xc4\x8drpalke._NEWLINE_Ko tanker dose\xc5\xbee pristani\xc5\xa1\xc4\x8de, se uporabljajo \xc4\x8drpalke za prenos tovora. Ko se tovor v tanku zmanj\xc5\xa1a, se prazen prostor napolni s plinom iz terminala ali pa se del tovora uplini. Po navadi se iz\xc4\x8drpa najve\xc4\x8djo mo\xc5\xbeno koli\xc4\x8dino metana, lahko pa del tovora ostane na tankerju - to se imenuje "peta" (heel).'